Hospitalo de la Transfiguriĝo

La Hospitalo de la Transfiguriĝo (pole Szpital Przemienienia) estas la unua parto de la trilogio Neperdita tempo (Czas nieutracony) de Stanisław Lem. La romano estis finverkita en septembro 1948 kaj eldonita unuafoje en 1955 kune kun la aliaj du volumoj.

 Libro 
La aŭtoro komence ne intencis verki la du sekvajn volumojn (ilia apero estis la rezulto de la enmiksiĝo de la komunistaj aŭtoritatoj en la enhavon de la verko), do la Hospitalo de la Transfiguriĝo, verkita multe pli frue, havas alian stilonJerzy Jastrzębski: Skalpel i mózg. Ĝi estas la sola volumo de ĉi tiu trilogio, kiun Lem permesis reeldoni poste kiel memstaran titolon kun la unua eldono (ankaŭ sen iu cenzura enmiksiĝo) en 1975.

La libro temas pri juna kuracisto, Stefan Trzyniecki, kiu post la diplomiĝo trovas laboron en psikiatria hospitalo. La intrigo okazas dum la Dua Mondmilito, en la nazia okupacio. Ĝi estas speco de filozofia kaj morala traktato, la aventuroj de la herooj kombiniĝas kun diskuto pri filozofiaj temoj

 Filmaj kaj radiaj adaptoj 
En 1978 aperis samtitola pola filmo bazita sur la romano. La reĝisoro estis Edward Żebrowski. En 2021 la Teatro de Pola Radio faris radioteatraĵon adaptitan kaj reĝisoritan de Piotr Skotnicki sub la sama titoloSłuchowisko "Szpital przemienienia", polskieradio.pl.

 Vidu ankaŭ 
 Aranĝo T4

 Piednotoj 

 Eksteraj ligiloj 
 Pri la libro en la oficiala retejo de la aŭtoro
Kategorio:Libroj pri la Dua Mondmilito
Kategorio:Verkoj el la pollingva literaturo